stanford-oval/wikipedia huggingface dataset:
Kauko Parviainen
Henkilöhistoria

Parviaisen vanhemmat olivat metsäteknikko Tauno Parviainen ja emäntä Maire Elisabet Juvonen. Hänen puolisonsa vuodesta 1975 on hammaslääkäri Anita Marja-Riitta Vanhatalo. Parviainen tuli ylioppilaaksi Juankosken lukiosta 1969 ja valmistui metsänhoitajaksi Helsingin yliopistosta 1974. Hän oli Metsäntutkimuslaitoksen metsänhoitaja 1974, Veitsiluoto Oy:n:n metsäosaston metsänhoitaja Kemissä 1974–1976, Kemin hankinta-alueen suunnittelupäällikkö 1976–1982, metsäosaston kehittämispäällikkö 1982–1987, ylimetsänhoitaja ja hankintapäällikkö 1987–1991, metsäpäällikkö 1991–1995 ja hallituksen jäsen 1993–1994 ja sitten Enso-Gutzeit -osakeyhtiön, vuodesta 1996 Enso Oy ja vuodesta 1998 Stora Enso Oyj, metsäosaston tuontijohtaja Imatralla 1995–1998, varametsäpäällikkö 1997–1998, kansainvälisen ja Venäjän puunhankinnan johtaja 1998–2002 sekä metsäpäällikkö ja Venäjän puunhankinnan johtaja 2003–2009. Parviaisella oli työuransa aikana myös useita asiantuntija- ja luottamustehtäviä. Metsäneuvoksen arvonimen hän sai 2009.
Julkaisuja

Erilaisen puutavaran maastokuljetuskaluston suokelpoisuus, 1985, Matti Siren, Tore Högnäs ja Kauko Parviainen.
Kaupunginviskaali

Kaupunginviskaali oli virallisten syyttäjien virkanimike Suomen niin sanotuissa vanhoissa kaupungeissa, joissa toimi raastuvanoikeus. Aluksi kaupunginviskaali oli kunnan virkamies, mutta vuonna 1978 myös vanhojen kaupunkien oikeudenhoito valtiollistettiin. Sittemmin 1990-luvulla kaupunginviskaaleista tuli kihlakunnansyyttäjiä.
Tatsuya Naka

| Tatsuya Naka |
| --- | --- |
 Naka Tatsuya sensei.
Henkilötiedot
Syntynyt: 29. toukokuuta 1964 (ikä 60) Tokio, Japani
Ammatti:  karateka, näyttelijä
Näyttelijä
Aktiivisena:  2007–
Merkittävät roolit:  Taikan (Black Belt)
Aiheesta muualla
IMDb 
Tatsuya Naka (jap. 中 達也, s. 29. toukokuuta 1964 Tokio, Japani) on japanilainen karateka ja näyttelijä. Hänellä on 6. danin musta vyö Shōtōkan karatessa.
Ura

Naka työskentelee Nihon Karate Kyokai seuran täysipäiväisenä opettajana. Näyttelemisen pariin hän siirtyi vuonna 2007 Black Belt elokuvan myötä. Sittemmin hänellä on ollut rooleja elokuvissa High Kick Girl! ja Karate Girl.
Katalonian ralli 2003

|  Katalonian ralli 2003 |
| --- | --- |
 13. osakilpailu 14 osakilpailusta kaudella 2003. 


Palkintokoroke
Voittaja:   Gilles Panizzi  Hervé Panizzi  (Peugeot)
Toinen:   Sébastien Loeb  Daniel Elena  (Citroën)
Kolmas:   Markko Märtin  Michael Park  (Ford)
Katalonian ralli 2003 (virallisesti 39. Rallye Catalunya – Costa Brava – Rallye de España 2003) oli Rallin MM-sarjan kauden 2003 13. osakilpailu, joka ajettiin 24–26. lokakuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Gilles Panizzi |  Hervé Panizzi | Peugeot 206 WRC | 3:55.09,4 |  | 10 |
| 2. |  Sébastien Loeb |  Daniel Elena | Citroën Xsara WRC | 3:55.22,4 | +13,0 | 8 |
| 3. |  Markko Märtin |  Michael Park | Ford Focus RS WRC 03 | 3:55.23,0 | +13,6 | 6 |
| 4. |  François Duval |  Stéphane Prévot | Ford Focus RS WRC 03 | 3:56.04,8 | +55,4 | 5 |
| 5. |  Petter Solberg |  Phil Mills | Subaru Impreza WRC 2003 | 3:56.20,2 | +1.10,8 | 4 |
| 6. |  Marcus Grönholm |  Timo Rautiainen | Peugeot 206 WRC | 3:56.38,5 | +1.29,1 | 3 |
| 7. |  Carlos Sainz |  Marc Martí | Citroën Xsara WRC | 3:56.52,4 | +1.43,0 | 2 |
| 8. |  Tommi Mäkinen |  Kaj Lindström | Subaru Impreza WRC 2003 | 3:57.04,5 | +1.55,1 | 1 |
Lähde:
Muuta

Gilles Panizzin uran viimeinen voitto ja viimeinen kilpailu Peugeotilla.
Richard Burnsin ja Philippe Bugalskin uran viimeinen kilpailu.
Tatiana Elf

Tatiana Elf (s. 1975 tai 1976) on suomalainen käsikirjoittaja. Hän on käsikirjoittanut sekä draamaa että realitya. Pääkäsikirjoittajana hän on ollut Karkurit, Keisari Aarnio ja Roba-draamasarjoissa.
Elf oli ehdolla vuoden käsikirjoittajaksi vuoden 2016 Kultainen Venla -gaalassa Roban kolmannesta tuotantokaudesta.
Elfin äiti on suomalainen ja isä slovakialainen.
Käsikirjoittajana

Karkurit (pääkäsikirjoittaja)
Keisari Aarnio (pääkäsikirjoittajana)
Kultakala (käsikirjoittaja, luoja)
Kuorosota
Love Connection
Make Up
Roba (pääkäsikirjoittajana kausilla 3–5)
Salatut elämät
Stage
Supertähdet
Suuri Seikkailu
Syke
Tanssii tähtien kanssa
Vappu tähtien kanssa
95
Aiheesta muualla

Tatiana Elf Elonetissä.
Tatiana Elf Internet Movie Databasessa. (englanniksi)
Tatiana Elf kertoo Keisari Aarnio -sarjan tekemisestä
Kato Air

Kato Airin Dornier 228 lokakuussa 2002.
Kato Air (virallisesti Kato Airline) oli norjalainen lentoyhtiö, joka perustettiin Evenesissä 1995 ja lakkautettiin 2008.
Syyskuun 29. päivänä vuonna 2004 algerialainen kielteisen päätöksen saanut turvapaikanhakija yritti kaapata Kato Airin Narvikista Bodøhön matkalla olleen matkustajakoneen ja syöstä sen alas. Myöhemmin elinkeinoministeriksi noussut poliitikko Odd Eriksen oli mukana taltuttamassa kaapparia. Algerialaismies tuomittiin 15 vuodeksi vankeuteen ja lähetettiin kotimaahansa vuonna 2014.
Aiheesta muualla

Kuvia tai muita tiedostoja aiheesta Kato Air Wikimedia Commonsissa
Kauko Parkkinen

Kauko Parkkinen (s. 13. elokuuta 1939 Sulkava) on suomalainen entinen työmarkkinajuristi ja tietokirjailija.
Parkkinen pääsi ylioppilaaksi 1959 ja valmistui valtiotieteen maisteriksi 1963 ja oikeustieteen kandidaatiksi 1971. Hän toimi 1960-luvulla kansakoulunopettajana, Yleisradion ajankohtaisohjelmien toimittajana, Pohja-yhtymän tiedotuspäällikkönä, Lahden Seudun Osuuskassan konttorinjohtajana, Suomen Hotelli- ja Ravintolaliiton sekä Hotelli- ja Ravintolatyönantajien liiton asiamiehenä ja Insinööriliiton järjestöasiamiehenä. Tämän jälkeen Parkkinen oli Suomen Metalliteollisuuden Työnantajaliiton työehtosopimus- ja lakiosaston johtajana 1972–1982 ja Suomen Yrittäjäin Keskusliiton SYKL:n työmarkkina-asiamiehenä 1982–1986. Hän on sittemmin ollut itsenäisenä yrittäjänä muun muassa työsuhdeneuvojana, kustantajana ja tietokirjailijana.
Parkkinen on kirjoittanut parikymmentä pamflettia ja kirjoja työlainsäädännön ja johtamisen alueilta. Parkkinen on pamfleteissaan arvostellut suomalaista työmarkkinajärjestelmää, keskitettyä tulopolitiikkaa, sosialidemokraattien johdolla harjoitettua talous- ja muuta politiikkaa sekä käsitellyt muun muassa vuonna 1981 tapahtunutta VS-yhtiöiden konkurssia. Parkkinen on julkaissut OSuVa - Osaavan Suomalaisen Vapautus -nimistä mielipidelehteä ja hän ylläpitää OpenFinland-nimistä nettisivustoa.
Teoksia

Näin tehdään tuhopolitiikkaa eli Suomi-neito työmarkkinamafian pakkosyleilyssä. Librum, Helsinki 1981
Näin tehdään ihmiskeskeistä henkilöstöpolitiikkaa eli Yrityksen ihmisasioiden pääkirja. Insinööritieto, Helsinki 1982
Yrittäjä tulopolitiikan hukkaputkessa. Librum, Helsinki 1983
Herratoverien Suomi : kirja kasvun tekijöistä ja jakajista. Otava 1984
Laillinen murha : Visen taru ja tuho. V-S hallituskonsultointi, Naantali 1984, 2. painos 2002
Työsopimus : työsopimuksen solmiminen, velvoitteet ja lakkauttaminen. Yrittäjän tietokirjat. Tietosykli, Helsinki 1985, 2. täyd. painos 1985
Täys OSuVa : viiltävän OSuVia pikakuvia Suomesta Tsernobylin, virkamieslakon, Palmen surman ja VS-yhtiöiden kaadon varjossa. Kauko-kustannus, Vantaa 1986
Punamusta vallankaappaus. OSuVa-kirja 87. Markkinointi Kumpulainen, Helsinki 1987
Kekäle Suomen puoluekuplassa : mahdollisuuksien maksimoinnista. Alea-kirja, Helsinki 1989, 2. painos Kauko-kustannus, Vantaa 1999
Nokipojan tarina. OSuVa-kirja 90. Kauko-kustannus, Vantaa 1990
Nousukurssi : Työsuhde- ja henkilöstöasiat kriisitilanteessa. OSuVa-kirja 92. Kauko-kustannus, Vantaa 1992, 2. painos 1993
Totuuden viimeiset hetket. OsuVa-kirja 93. Kauko-kustannus, Vantaa 1993
Työsuhteen peruspelisäännöt : selviytymisopas työllistämisen säännösviidakossa. Kauko-kustannus, Vantaa 1994, 2. ajanmukaistettu painos 1995, 3. ajanmukaistettu ja täyd. painos 1997, 4. ajanmukaistettu painos 1998
Työsuhdejohtamisen avaimet. Kauko-kustannus, Vantaa 1996, 3. painos 1999
Yrittäminen ammattina ; kirjoittajat Tarja Jokinen, Jukka Kallio, Kauko Parkkinen ; kuvat Ilkka Leino. Yrittäjäruuvi, Helsinki 1996
Yrittämisestä ammatti?. Edita, Helsinki 1999
Työsopimuslain keskeiset muutokset käytännössä. Kauko-kustannus, Vantaa 2000, 4. painos 2001
Oi maamme -kirja : Suomen selviytymisopas. Kauko-kustannus, Vantaa 2002
Työsuhteen perussäännöt : työnantajan ja esimiehen selviytymisopas. Yrityskirjat, Helsinki 2002
Läyssäkkeitä. Osuva-kirjat, Vantaa 2003
Punakoneen alasajo : pikakuvia vallanvaihdoksesta ajan ja maan tasalta. Pilot-kustannus, Tampere 2007
Onko maallamme malttia viisastua? : löytöretki identiteettitalouteen. Kauko-kustannus, Vantaa 2008
Vantaan "laillinen murha"? : selvitys aikeesta tehdä Vantaalle "kemijärvet". Kauko Parkkinen, Vantaa 2009
Hyvästit muumimaalle - jälkeen turbulenssin. Osuva-kirjat, Vantaa 2011
Aiheesta muualla

Kauko Parkkisen kotisivut
Kauko-kustannuksen sivut
OpenFinland-sivusto (Arkistoitu – Internet Archive)
Katalonian ralli 2002

|  Katalonian ralli 2002 |
| --- | --- |
 4. osakilpailu 14 osakilpailusta kaudella 2002. 
Ajankohta:  22.–24. maaliskuuta 2002
Pituus:  18 erikoiskoetta


Palkintokoroke
Voittaja:   Gilles Panizzi  Hervé Panizzi  (Peugeot Total)
Toinen:   Richard Burns  Robert Reid  (Peugeot Total)
Kolmas:   Philippe Bugalski  Jean-Paul Chiaroni  (Automobiles Citroën)
Katalonian ralli 2002 (virallisesti 38. Rallye Catalunya – Costa Brava – Rallye de España) oli Rallin MM-sarjan kauden 2002 neljäs osakilpailu, joka ajettiin 22.–24. maaliskuuta 2002. Kilpailussa oli 18 erikoiskoetta ja keskuspaikka oli Lloret de Marissa.
Gilles Panizzi oli kilpailussa vahvassa johdossa ja teki yleisön viihdyttämiseksi autoa pyörittämällä "donitsin" erikoiskokeen aikana. Temppu vei kymmenen sekuntia hänen 42 sekunnin johdostaan, mutta hän ajoi kilpailun voittoon. Panizzin tallikaveri Richard Burns ajoi toiseksi ja Philippe Bugalski kolmanneksi. Sébastien Loeb ajoi kilpailussa ulos jolloin Marcus Grönholm nousi neljännelle sijalle.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Gilles Panizzi |  Hervé Panizzi | Peugeot 206 WRC | 3:34.09,0 |  | 10 |
| 2. |  Richard Burns |  Robert Reid | Peugeot 206 WRC | 3:34.46,3 | +37,3 | 6 |
| 3. |  Philippe Bugalski |  Jean-Paul Chiaroni | Citroën Xsara WRC | 3:35.22,5 | +1.13,5 | 4 |
| 4. |  Marcus Grönholm |  Timo Rautiainen | Peugeot 206 WRC | 3:35.51,7 | +1.42,7 | 3 |
| 5. |  Petter Solberg |  Phil Mills | Subaru Impreza WRC 2001 | 3:57.08,5 | +2.28,2 | 2 |
| 6. |  Colin McRae |  Nicky Grist | Ford Focus RS WRC 02 | 3:37.36,3 | +3.27,3 | 1 |
Lähde:
Muuta

Philippe Bugalskin uran viimeinen palkintokorokesija.
Kielin yliopisto

| Kielin yliopisto> Christian-Albrechts-Universität zu Kiel |
| --- | --- |
  

Motto:  Pax optima rerum
Perustettu:  1665
Rahoitus:  228,6 M€ 
Henkilökunta:  3 328 
Opiskelijoita:  25 725 
Sijainti:  Kiel, Schleswig-Holstein  Saksa (54°20′20″N, 10°7′21″E)
Sivusto:  www.uni-kiel.de
Kielin yliopiston kirjasto ilmakuvassa
Kielin yliopisto (saks. Christian-Albrechts-Universität zu Kiel, CAU)  toimii   Kielin kaupungissa Pohjois-Saksassa. Yliopiston perusti vuonna 1665 Holstein-Gottorpin herttua Kristian Albrekt (Christian Albrecht) pappien ja hallintovirkamiesten koulutusta varten. Aluksi luentoja  pidettiin fransiskaaniluostarissa.
Vuonna 2017 yliopistossa oli kirjoilla 25 725 opiskelijaa.
Kuuluisia entisiä oppilaita ja opettajia

Yliopiston henkilökuntaan on kuulunut useita nobelisteja ja muita tunnettuja tiedemiehiä.
Kurt Alder, kemian nobelisti 1950
Max Planck, fysiikan nobelisti 1918
Heinrich Hertz
Otto Fritz Meyerhof lääketieteen nobelisti 1922
Philipp Lenard fysiikan nobelisti 1905
Johann Christian Fabricius
Karl Leonhard Reinhold
Friedrich Adolf Trendelenburg
Karl Stargardt
Theodor Kaluza
Gerd Albrecht
Werner Jaeger
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut (saksaksi) (englanniksi)
Suolijärvi (Ylöjärvi)

| Suolijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°51′34″N, 23°39′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Nimettömänojaan 
Järvinumero:  35.312.1.006
Mittaustietoja
Pinnankorkeus:  141,3 m  
Rantaviiva:  2,322 km  
Pinta-ala:  8,735 ha  
Saaria:  ei saaria 
 fiSuolijärvi 
Suolijärvi  on Pirkanmaalla Ylöjärvellä Parkkuun kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 8,7 hehtaaria ja se on 1,0 kilometriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vankaveden alueeseen (35.312) se kuuluu. Järven vedenpinnan korkeus on 141,3 metriä mpy.
Karioja

| Karioja |
| --- | --- |

Maat:  Viro
Maakunnat:  Põlvamaa, Võrumaa
Kunnat:  Põlvan kunta, Võrun kunta
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kariojan valuma-alue
Pinta-ala:  41,7 km²  
Yhtyy:  Võhandu jõgi (81,7 km joensuusta)
Joen uoman kohteita
Alkulähde:  lähdelampi,
 :  57.8233°N, 27.2044°E
Laskupaikka:  Võhandu jõgi
 :  57.8225°N, 27.3605°E
Mittaustietoja
Lähdekorkeus:  yli 80 m  mpy. 
Laskukorkeus:  69,6 m  mpy. 
Korkeusero:  11,4 m
Pituus:  13,9 km  
Kaltevuus:  0,82 m/km
Muuta
Karioja on Viron Põlvamaalla ja Võrumaalla virtaava 14 kilometriä pitkä Võhandu jõen sivuoja. Sen pääuoma virtaa Põlvan ja Võrun kuntien alueilla.
Uoman kulku

Kariojan lähde sijaitsee Põlvan kunnassa pienessä lampareessa noin 100 metriä Ahja jõen sivu-uomasta Orajõesta etelään Vardjan ja Tilsin kylien välissä. Karioja virtaa alkuksi etelään pitkin matalaa Pruaorgin laaksoa, mutta kääntyy itään jo 1,2 kilometrin jälkeen. Vana-Koiolan kylän kohdalla oja saapuu leveään ja matalaan laaksoon, joka on otettu kokonaan viljelyyn. Laaksossa se jatkaa suoraksi kaivettuna ojana 2,5 kilometriä kohti etelää. Siellä siihen yhtyy lännestä Suurkülasta alkava ja kanavaksi levennetty suora oja. Karioja kääntyy virtaamaan Joosun kylän kohdalla hetkeksi kaakkoon päin, jolla pääuomaan yhtyy lännestä tuleva Joosu kraavi. Oja virtaa seuraavaksi kaakkoon päin 2,3 kilometriä metsäisenä osuutena. Samalla se toimii Põlvan ja Võrun kuntien rajaojana. Oleskin kylässä Kariojaan yhtyy koillisesta tuleva Vana-Kotola oja. Samalla pääuoma alittaa paikallisen kylätien jatkaen sitten matkaa etelä-kaakkoon päin. Matkalla siihen yhtyy lännestä Likõlaanõ karjäärin lyhyt laskuoja. Karioja on alajuoksullaan kokonaan Võrun puolella, kun se virtaa 3,5 kilometriä pääsuuntanaan etelä. Täällä siihen yhtyy koillisesta virtaava Mustjärven laskuoja ja Mõgrin kylässä lännestä tuleva Mõgri kraavi. Karioja yhtyy Võhanduun 1,3 kilometriä Kääpasta luoteeseen.
Valuma-alue, sivu-uomia ja järviä

Kariojan valuma-alue sijaitsee Võhandun pohjoispuolella. Kariojan länsipuolella sijaitsee Väiso peakraavin valuma-alue, mutta näiden väliin jää Mõrgi mets ja sen laajalle kaivetut kuivatusojat. Kariojan itäpuolella Võhandu jõgi kaartaa kohti pohjoista ja näiden väliin jäävät esimerkiksi Sandisuu peakraav ja Lutsu oja. Kariojan pohjoispuoli kuuluu Ahja jõen valuma-alueeseen, joita sen sivu-uomien Orajõen ja Pero ojan valuma-alueet rajaavat. Kariojan valuma-alueen pinta-ala on 41,7 neliökilometriä.
Kariojan sivuhaaroja on enemmän kuin mitä näkyy alla olevassa taulukossa. Ne ovat kuitenkin pieniä ojia.
| yhtyy Kariojaan (km suusta) | Nimi | Pituus (km) | Valuma-alue (km²) | Lähde |
| --- | --- | --- | --- | --- |
|  | Mõrgi kraav | 5 |  |  |
| 7 | Vana-Koiola oja | 5 | 10 |  |
|  | Joosu kraav | 2 |  |  |
|  | Vingri kraav | 1 |  |  |
|  | Madala kraav | 1 |  |  |
Kariojan valuma-alueen itärajalla sijaitsee niin kutsuttu Tsolgon järviketju, joka sisältää järviä vedenjakajan eri puolilta. Tiiviissä ryppäässä sijaitsee seitsemän suurempaa järveä ja muutama pienempi lampi, joista Lauga järv (14 ha), Karsna järv (17 ha), Pille järv (7 ha), Kogrõjärv ja Annejärv kuuluvat Vana-Koiola ojan valuma-alueeseen. Kyseinen oja alkaa Vana-Koiola järvestä (7 ha). Näiden kaakkoispuolella sijaitsevat Mustjärv (6 ha) ja Kõvvõrjärv kuuluvat Kariojan sivu-uoman valuma-alueeseen. Viimeisin järvi Pikkjärv (9 ha) kuuluu Sandisuu peakraavin valuma-alueelle, joka kuuluu toiseen Võhandun sivuhaaraan. Kariojan valuma-alueella sijaitsee lisäksi Likõlaanõ karjäär (2 ha), jolla on oma lyhyt laskuoja pääuomaan, ja Savijärv (9 ha), joka kuuluu Mõgri kraavin valuma-alueeseen.
Hallintoalue

Karioja kuuluu Peipsijärven alavesistöalueeseen, joka on osa Itä-Viron vesistöaluetta. Sen vesistörekisterin tunnus on VEE1004900.
Huomautuksia

1 2 3  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Suruç

| Suruç |
| --- | --- |

 Suruç
 Koordinaatit: 36°58′35″N, 38°25′37″E 
Valtio:  Turkki
Maakunta:  Şanlıurfan maakunta
Piirikunta:  Suruç
Väkiluku (2014)  (arvio):  58 760
 
 www.suruc.bel.tr 
Infobox OKVirheellinen NIMI-arvo: 
Suruç (kurdiksi: Pirsûs) on Turkissa Şanlıurfan maakunnassa sijaitseva kaupunki. Se on aivan Syyrian rajalla noin 46 kilometrin päässä maakunnan pääkaupungista Şanlıurfasta. Syyrian Kurdistanissa sijaitsevaan Kobanêen on Suruçista matkaa 10 kilometriä.
Kaupungin asukasluku on noin 59 000 ja koko piirikunnassa asuu noin 102 000 henkeä (2014).
Suruç on alun perin sumerilaisten antiikin aikana perustama kaupunki. Se oli myöhemmin muun muassa roomalaisten, abbasidien sekä ristiretkeläisten hallussa. Vuodesta 1517 lähtien Suruç kuului Osmanien valtakuntaan, kunnes sen ensimmäisen maailmansodan jälkeen valtasivat ensin britit vuonna 1918 ja vuotta myöhemmin ranskalaiset. Nykyään Suruçin asukkaista suurin osa on kurdeja.
Suvantojärvi

| Suvantojärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Keitele, Viitasaari
Koordinaatit:  63°08′28″N, 26°11′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  Suvannonjoki 
Järvinumero:  14.477.1.002
Mittaustietoja
Pinnankorkeus:  134,3 m  
Pituus:  3,4 km  
Leveys:  1,3 km  
Rantaviiva:  9,872 km  
Pinta-ala:  2,91253 km²   
Tilavuus:  0,0021849 km³ 
Keskisyvyys:  0,75 m  
Suurin syvyys:  1,4 m  
Saaria:  2 
 fiSuvantojärvi 
Suvantojärvi  on Pohjois-Savossa Keiteleellä ja Viitasaarella Koutajärven lähellä sijaitseva järvi.
Maantietoa

Järvi on 3,4 kilometriä pitkä, 1,3 kilometriä leveä, ja sen pinta-ala on 291 hehtaaria eli 2,9 neliökilometriä. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuudeksi on saatu 2,18 miljoonaa kuutiometriä eli 0,00218 kuutiokilometriä. Sen keskisyvyys on 0,8 metriä ja suurin syvyys on 1,4 metriä. Sen rantaviivan pituus on 9,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Suvannonjoen valuma-alueeseen (14.477) se kuuluu. Järven vedenpinnan korkeus on 134,3 metriä mpy.
Katalonian ralli 1996

|  Katalonian ralli 1996 |
| --- | --- |
 9. osakilpailu 9 osakilpailusta kaudella 1996. 
Ajankohta:  4.–6. marraskuuta 1996
Pituus:  18 erikoiskoetta, 393,26 km


Palkintokoroke
Voittaja:   Colin McRae    Derek Ringer  (555 Subaru WRT)
Toinen:   Piero Liatti    Fabrizia Pons  (555 Subaru WRT)
Kolmas:   Bruno Thiry    Stéphane Prévot  (Ford Motor Co)
Colin McRaen Subaru Impreza WRC kuvattuna vuonna 2006.
Katalonian ralli 1996 (viralliselta nimeltään 32. Rallye Catalunya - Costa Brava - Rallye de España) oli rallin maailmanmestaruussarjan kilpailu kaudella 1996. Kilpailu järjestettiin 4.–6. marraskuuta 1996. Kilpailu oli kauden viimeinen ja erikoiskokeiden yhteispituus oli 393,26 kilometriä.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Colin McRae |  Derek Ringer | Subaru Impreza 555 | 4:14.20 | 0.0 |  |
| 2. |  Piero Liatti |  Fabrizia Pons | Subaru Impreza 555 | 4:14.27 | +0.07 |  |
| 3. |  Bruno Thiry |  Stéphane Prévot | Ford Escort RS Cosworth | 4:15.38 | +1.18 |  |
| 4. |  Freddy Loix |  Sven Smeets | Toyota Celica GT-Four (ST205) | 4:15.55 | +1.35 |  |
| 5. |  Tommi Mäkinen |  Juha Repo | Mitsubishi Lancer Evo III | 4:16.12 | +1.52 |  |
| 6. |  Patrick Bernardini |  Dominique Savignoni | Ford Escort RS Cosworth | 4:17.30 | +3.10 |  |
| 7. |  Kenneth Eriksson |  Staffan Parmander | Subaru Impreza 555 | 4:18.01 | +3.41 |  |
| 8. |  Oriol Gómez |  Marc Martí | Renault Megane | 4:18.22 | +4.02 |  |
| 9. |  Rui Madeira |  Nuno Rodrigues da Silva | Toyota Celica GT-Four (ST205) | 4:19.19 | +4.59 |  |
| 10. |  Angelo Medeghini |  Barbara Medeghini-Capoferri | Subaru Impreza 555 | 4:21.58 | +7.38 |  |
Lähde:
Aiheesta muualla

Rally-Maps.com erikoiskokeet kartalla (englanniksi)
Osakilpailut MM-rallikaudella 1996
Ruotsi
Kenia
Indonesia
Kreikka
Argentiina
Suomi
Australia
Italia
Espanja
Rallin maailmanmestaruussarjan Katalonian rallit
| --- | --- |
1990-luku:   1991  1992  1993  1995  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022
Taivaanvalot

| Taivaanvalot Pehr Henrik Nordgren |
| --- | --- | --- |

Studioalbumin tiedot
 Julkaistu: 2009
 Formaatti: CD
 Tyylilaji: kansanmusiikki
 Kesto: 53.41
 Levy-yhtiö: Alba
Taivaanvalot on Pehr Henrik Nordgrenin säveltämä, Päivänpäästö-myyttiä tulkitseva musiikkiteos. Helmikuussa 1985 Kaustisen kamarimusiikkijuhlilla kantaesitetty teos ilmestyi levytyksenä vuonna 2009. Poikkeukselliseen esityskokoonpanoon kuuluu kamariorkesteri, lapsi- ja sekakuoro, kaksi laulusolistia sekä useita kansansoittimia.
Kappaleet

Johdanto – 3.05
Yön ja päivän lintu – 14.43
Kuunnielijain karkotusmenot – 7.08
Pahan voimat katkevat valot Manalan uumenlin – 6.41
Auringon, kuun ja tähtien vapauttaminen – 14.52
Intermezzo – Taivaankappaleiden kosminen tanssi – 7.12
Kokoonpano

Keski-Pohjanmaan kamariorkesteri
Keski-Pohjanmaan kamarikuoro, Kaustisen lapsikuoro
Kansansoitinorkesteri
Ritva Talvitie – jouhikko
Juha Kangas – kapellimestari
Merja Wirkkala – sopraano
Anssi Hirvonen – tenori
Aiheesta muualla

Taivaanvalot itunes.com -sivustolla
Suolikko (Muurame)

| Suolikko |
| --- | --- |
Valtiot:  Suomi
Maakunnat:  Keski-Suomi
Kunnat:  Muurame
Koordinaatit:  62°04′52″N, 25°36′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Pieneen Salmijärveen 
Järvinumero:  14.221.1.194
Mittaustietoja
Pinnankorkeus:  141,8 m  
Pituus:  470 m  
Leveys:  90 m  
Rantaviiva:  1,174 km  
Pinta-ala:  1,987 ha  
Saaria:  ei saaria 
 fiSuolikko 
Suolikko  on Keski-Suomessa Muuramessa Ojalan kylän lähellä sijaitseva lampi.
Maantietoa

Lammen pinta-ala on 2,0 hehtaaria, se on 450 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 141,8 metriä mpy.